**Масавае забойства ў Пермскім дзяржаўным універсітэце** — інцыдэнт, які адбыўся раніцай 20 верасня 2021 года ў восьмым (геалагічным) корпусе Пермскага дзяржаўнага ўніверсітэта (вул. Генкеля, 7). У выніку стральбы, учыненай 18-гадовым студэнтам Цімурам Бекмансуравым, загінулі 6 чалавек і 43 атрымалі раненні. Нападнік быў паранены ў перастрэлцы з супрацоўнікам паліцыі Канстанцінам Калініным і дастаўлены ў бальніцу ў цяжкім стане.

Ход падзей
----------

Стралок увайшоў ва ўніверсітэт праз бліжэйшы да вакзала ўваход каля 11:20. Трывожныя кнопкі былі націснуты ў 11:31 і ў 11:43. Злачынец зрабіў некалькі стрэлаў па аўтамабілях і людзях, якія знаходзіліся ля ўваходу ва ўніверсітэт, пасля чаго ўвайшоў у будынак. Два ахоўнікі паспрабавалі яго затрымаць, але адзін з іх быў забіты. Далей ён працягнуў стральбу па людзях, вырабячы каля 30 стрэлаў.

Спачатку СК Расіі паведаміў аб 8 забітых, пазней Міністэрства аховы здароўя РФ прадаставіла спіс з 6 забітых.

У групе Пермскага ўніверсітэта «ВКонтакте» ў 11:49 з’явілася паведамленне з рэкамендацыяй для людзей, якія знаходзяцца на тэрыторыі, забарыкадавацца.

У 11:46 у навінах напісалі, што стралок спынены супрацоўнікам паліцыі. Прадстаўнік МУС Ірына Воўк паведаміла, што гэта быў малодшы лейтэнант (дарожнай) паліцыі Канстанцін Калінін:

|  |  |  |
| --- | --- | --- |
| "| Малодшы лейтэнант паліцыі Канстанцін Калінін увайшоў у галоўны корпус, а яго калега старшы лейтэнант паліцыі Уладзімір Макараў пачаў арганізоўваць эвакуацыю грамадзян. У памяшканні Канстанцін Калінін убачыў узброенага мужчыну. Заўважыўшы паліцэйскага, той зрабіў у яго бок некалькі стрэлаў. Агнём у адказ дзяржаўтаінспектар параніў зламысніка, падбег да яго і абясшкодзіў, пасля чаго пачаў аказваць першую дапамогу. | "|

Разам з ім на месцы здарэння апынуўся старшы лейтэнант Уладзімір Макараў. Сам Калінін пракаментаваў сітуацыю наступным чынам: 

|  |  |  |
| --- | --- | --- |
| "| Напарнік арганізаваў эвакуацыю людзей, а я пабег да галоўнага ўваходу, спытаў у відавочцаў, дзе стральба. Забегшы ў заднія дзверы на першы паверх, я ўбачыў, як узброены малады чалавек спускаецца па лесвіцы. Я крыкнуў яму «Кідай!», пасля чаго малады чалавек накіраваў зброю на мяне і зрабіў стрэл, пасля чаго і я ўжыў агнястрэльную зброю. Падбегшы да яго, я зупыніў яго рух, прыбраўшы стрэльбу, патроны і нож у бок, пасля чаго пачаў аказваць яму першую медыцынскую дапамогу. | "|

У 13:02 было дазволена (і рэкамендавана) студэнтам і супрацоўнікам пакінуць кампус пад наглядам спецслужбаў.

Дзеянні ўлад
------------

Была ўзбуджаная крымінальная справа на стралка паводле часткі 2 артыкула 105 КК РФ («Забойства двух і больш асоб»). Расследаваць здарэнне прызначаны цэнтральны апарат СКР.

У сувязі з інцыдэнтам у ПДНІУ па даручэнні губернатара Пермскага краю 20 верасня адмененыя заняткі ў школах, тэхнікумах і каледжах. Навучанне ў ВНУ на бліжэйшы час перайшло на дыстанцыйны фармат.

У Міністэрстве адукацыі і навукі Прыкам’я паведамілі, што да 20 верасня адукацыйныя арганізацыі павінны правесці максімальныя намаганні па ўзмацненні мер бяспекі.

Ва ўстановы забаранілі дапускаць старонніх асоб.

Прэзідэнт РФ Уладзімір Пуцін выказаў спачуванні і накіраваў у Пермскі край міністра навукі і вышэйшай адукацыі Валерыя Фалькова і міністра аховы здароўя Міхаіла Мурашка. Пазней з’явілася інфармацыя, што сем’і загінулых і страчаных пры стральбе атрымаюць грашовыя кампенсацыі. 

21 верасня 2021 года было абвешчана Днём жалобы ў Пермскім краі.

### Узнагароджанне

22 верасня Указам Прэзідэнта Расійскай Федэрацыі Канстанцін Калінін быў узнагароджаны Ордэнам Мужнасці. Яго напарнік Уладзімір Макараў — медалём «За адзнаку ў ахове грамадскага парадку». Міністр унутраных спраў Уладзімір Калакольцаў датэрмінова прысвоіў супрацоўнікам чарговыя спецыяльныя званні. Калініну — «лейтэнант паліцыі», а яго напарніку Макараву — «капітан паліцыі».

Нападнік
--------

Цімур Бекмансураў непасрэдна да здзяйснення ім злачынства заявіў у сацсетцы «Укантакце» (яго акаўнт постфактум быў аператыўна заблакаваны), што здзейсненае ім не з’яўляецца тэрактам, а таксама што ён не знаходзіцца ў экстрэмісцкіх арганізацыях і не рэлігійны, пры гэтым неаднаразова згадваючы пра свае галаўныя болі, якія пастаянна ўзмацняюцца. Таксама ён падрабязна распавёў аб працэдуры атрымання ім зброі. Першапачаткова паведамлялася пра смерць стралка. Аднак пазней СМІ заявілі, што Бекмансураў жывы. У цяжкім стане ён быў дастаўлены ў бальніцу, дзе яму ампутавалі адну нагу. Падчас нападу на ім былі ваенны шлем і маска (меркавана, балаклава). У яго руках знаходзілася пяцізарадная помпавая стрэльба 12 калібра Huglu Atrox Tactic Pump Action Shotgun, патроны да якой Бекмансураў развесіў наўпрост на сабе.

Гл. таксама
-----------

* Масавае забойства ў Казані
* Масавае забойства ў Керчы

Зноскі
------

1. ↑  Раскрыто вооружение напавшего на пермских студентов стрелка.
2. ↑  "Число пострадавших в результате стрельбы в Пермском госуниверситете составляет 43 человека". *interfax-russia.ru*. Праверана 2021-09-22.
3. ↑  "В Пермском госуниверситете произошла стрельба". *lenta.ru*. Праверана 20.9.2021. `{{cite news}}`: Курсіў або паўтлусты шрыфт недапушчальны ў: `|website=` (даведка); Праверце значэнне даты ў: `|accessdate=` (даведка)
4. ↑  "В результате стрельбы в Пермском университете погибли восемь человек". *kommersant.ru*. Праверана 20.9.2021. `{{cite news}}`: Курсіў або паўтлусты шрыфт недапушчальны ў: `|website=` (даведка); Праверце значэнне даты ў: `|accessdate=` (даведка)
5. ↑  Напавший на Пермский госуниверситет оказался жив // Mash: напавший на пермский вуз Бекмансуров подключен к ИВЛ в крайне тяжёлом состоянии.
6. ↑
7. ↑
8. ↑
9. ↑  "В пермском вузе первым был убит охранник: экстренные службы якобы не брали трубку". *БИЗНЕС Online* [руская]. Праверана 2021-09-21.
10. ↑  "«Пермского стрелка» прооперировали, мать уверяет, что «он вообще был неконфликтный»". *eadaily.com* [руская]. 2021-09-20.
11. ↑
12. ↑
13. ↑
14. ↑
15. ↑
16. ↑  Сотрудников ДПС, задержавших напавшего на ПГНИУ, представят к наградам
17. ↑  Я крикнул: "Бросай оружие!", а он направил на меня ружье". Пермский полицейский остановил напавшего на студентов университета
18. ↑
19. ↑  «Определился с датой, буду выдвигаться 20 сентября» // Пермский стрелок перед нападением на вуз оставил манифест и описал свою подготовку. Архівавана 20 верасня 2021.
20. ↑  "В Прикамье в связи с трагическими событиями отменяются занятия в школах, техникумах и колледжах". *www.permkrai.ru*. Праверана 2021-09-20. Архівавана 20 верасня 2021. Архіўная копія **(нявызн.)**. Архівавана з першакрыніцы 20 верасня 2021. Праверана 15 мая 2022.
21. ↑
22. ↑
23. ↑  "В Прикамье объявили 21 сентября днём траура по погибшим при стрельбе в вузе". *Life.ru* [руская]. Праверана 2021-09-20.
24. ↑  Обезвредивший «пермского стрелка» Константин Калинин награжден орденом Мужества
25. ↑  Президент подписал Указ «О награждении государственными наградами Российской Федерации»
26. ↑  Последний пост, приписываемый стрелку
27. ↑
28. ↑  "Раскрыто вооружение напавшего на пермских студентов стрелка". *lenta.ru*. Праверана 2021-09-21.

Спасылкі
--------

* Лагатып Вікісховішча На Вікісховішчы пакуль няма медыяфайлаў па тэме, але Вы можаце загрузіць іх
* Лента событий на местном портале
* Последний пост, приписываемый стрелку